# Projekts

Latvijas Republikas Ministru kabinets

2021. gada Noteikumi Nr.

Rīgā (prot. Nr. .§)

**Grozījumi Ministru kabineta 2018. gada 20. marta noteikumos Nr. 169 “Būvspeciālistu kompetences novērtēšanas un patstāvīgās prakses uzraudzības noteikumi”**

Izdoti saskaņā ar

Būvniecības likuma

5. panta pirmās daļas 4. punktu

Izdarīt Ministru kabineta 2018. gada 20. marta noteikumos Nr. 169 “Būvspeciālistu kompetences novērtēšanas un patstāvīgās prakses uzraudzības noteikumi” (Latvijas Vēstnesis, 2018., 68. nr.; 2020., 86A nr.; 2021., 106 nr.) šādus grozījumus:

1. Papildināt noteikumus ar 48.1 punktu šādā redakcijā:

“48.1 Kompetences pārbaudes iestādei ir tiesības pieņemt šo noteikumu 48.1. un 48.2. apakšpunktos minēto lēmumu šajos noteikumos minētajos gadījumos arī par būvspeciālista pieļautiem normatīvo aktu vai ētikas pārkāpumiem pildot būvinspektoru amata pienākumus.”.

1. Papildināt noteikumus ar 50.4.apakšpunktu šādā redakcijā:

“50.4. par būvspeciālista pieļautiem pārkāpumiem pildot būvinspektora amata pienākumus, kas saistīti ar kompetences pārbaudes iestādes apstiprinātā profesionālās ētikas kodeksa neievērošanu, labai profesionālai praksei, kā arī kompetencēm, prasmēm un zināšanām neatbilstošu rīcību vai par pārkāpumu, kas saistīts ar būvniecību reglamentējošos normatīvajos aktos būvinspektoriem noteikto pienākumu nepildīšanu, nepienācīgu pildīšanu vai standartos noteikto prasību neievērošanu, ja tas nav radījis būtisku apdraudējumu cilvēka veselībai, dzīvībai vai videi.”.

1. Papildināt noteikumus ar 51.5.8.apakšpunktu šādā redakcijā:

“51.5.8. ja būvspeciālists pildot būvinspektora amata pienākumus apzināti sniedzis nepatiesas ziņas vai nav izpildījis būvniecību reglamentējošos normatīvajos aktos noteikto prasību par neatkarības ievērošanu.”.

Ministru prezidents A. K. Kariņš

Ekonomikas ministrs J. Vitenbergs

Iesniedzējs:

Ekonomikas ministrs J. Vitenbergs

Vīza:

Valsts sekretārs E. Valantis